आखन लगा-‘आई हेट हिप्पीज़ फार दे आर पर्वटेड।’ अस नशा नईं पीन्दे। अच्चनचेते ते अनसुर्ती दे खिनें च बी अस असंतोस, अशांति जां असृष्टि गी बसारना नईं चह्‌न्दे। असेंगा लोड़चदा ऐ परम-नन्द, सबूरी तृप्ति ते बे-थाह् शांति। जागदे मनै थमां आपूं जेह्‌ड़ी हासल कीती जा उयै स्थिति आनंद देने आली ऐ- आनंदमय। मिम्मी शांति चाह्‌न्नां। मेरी बी इच्छेआ ऐ जे मेरी दुनिया दे बसनीक जिनें चाहे पलै-भरै लेई गै सेई, भरोसा कीता ऐ, जां मेरे गोचरे न, मेरे शुकरगजार होन ते मन्नन जे में उन्दे लेई किज कीता ऐ जां करै करनां...जेकिश बी मेरी समर्थै दे अन्दर ऐ। होई सकदा ऐ में दुनिया गी ठग्गै करदा होआं, पीड़ पुजा दा होआं, चोरें साईं सन्न मारै दा होआं। पर जिन्दे गित्तै में चोरी कीती ऐ, के ओह् बी मिगी चोर गलाङण।